Diari Oficial de la Generalitat Valenciana


Sumari del DOGV 7002, del 12-04-2013 (2013/3251)

RESOLUCIÓ de 7 de març de 2013, de la Subdirecció General de Relacions Laborals, per la qual es disposa el registre i la publicació de l'Acord de la Comissió d'Interpretació, Vigilància i Estudi (CIVE) del II Conveni Col·lectiu per al Personal Laboral al Servici de l'Administració Autonòmica d'Addenda al Pacte d'Acció Sindical en l'Àmbit de l'Administració de la Generalitat (Codi: 45970330771112).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7002

Data del DOGV
:   12-04-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/3251


Data del document
:   07-03-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 7 de març de 2013, de la Subdirecció General de Relacions Laborals, per la qual es disposa el registre i la publicació de l'Acord de la Comissió d'Interpretació, Vigilància i Estudi (CIVE) del II Conveni Col·lectiu per al Personal Laboral al Servici de l'Administració Autonòmica d'Addenda al Pacte d'Acció Sindical en l'Àmbit de l'Administració de la Generalitat (Codi: 91775368213574). [2013/3251]  
Vist el text de l'Acord de la Comissió d'Interpretació, Vigilància i Estudi del II Conveni Col·lectiu per al Personal Laboral al Servici de l'Administració Autonòmica d'Addenda al Pacte d'Acció Sindical en l'Àmbit de l'Administració de la Generalitat, subscrit per les representacions de l'Administració del Consell de la Generalitat i de les organitzacions sindicals UGT-PV i CCOO-PV, com a integrants de la CIVE, i CSIF, per tindre la condició de representativa en l'àmbit del personal laboral de l'Administració de la Generalitat, i de conformitat amb el que disposa l'article 90, apartats 2 i 3, del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Àrea de Relacions Laborals i Seguretat Laboral, d'acord amb les competències transferides segons el Reial Decret 4105/82, de 29 de desembre, resol:  
  
  
Primer  
Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'Acord.  
  
Segon  
Disposar que es publique en el Diari Oficial de la Comunitat Valenciana.  
  
València, 7 de març de 2013. El subdirector general de Relacions Laborals: Reyes Maximiliano Coronado Coronado.  
  
  
Addenda de la Comissió d'Interpretació, Vigilància i Estudi del II Conveni Col·lectiu per al Personal Laboral al Servici de l'Administració Autonòmica al Pacte d'Acció Sindical en l'Àmbit de l'Administració de la Generalitat  
  
Reunits a València, el 4 de gener de 2013, en l'àmbit de la Comissió d'Interpretació, Vigilància i Estudi del II Conveni Col·lectiu (CIVE), les representacions de l'Administració del Consell de la Generalitat i de les organitzacions sindicals Unió General de Treballadors del PV (UGT-PV) i Comissions Obreres del PV (CCOO-PV), com a integrants de la CIVE i la Central Sindical Independent i de Funcionaris (CSI-F), per tindre la condició de representativa en l'àmbit del personal laboral de l'Administració de la Generalitat, de conformitat amb allò que disposa l'article 7.2 de la Llei Orgànica 11/1985, de 2 d'agost, de Llibertat Sindical.  
De conformitat amb el que establix l'article 38.8 de la Llei 7/2007, de 12 d'abril, de l'Estatut Bàsic de l'Empleat Públic, així com l'article 83.3 del Reial Decret Legislatiu 1/1995, de 24 de març, de l'Estatut dels Treballadors, i l'article 2 in fine i article 4 del vigent conveni col·lectiu.  
Vist el pacte d'Acció Sindical en l'àmbit de l'Administració de la Generalitat aconseguit en la Mesa Sectorial de Funció Pública, el dia de hui els sotasignats   
  
ACORDEN  
  
1. Ratificar el contingut del pacte d'Acció Sindical en l'àmbit de l'Administració de la Generalitat, aconseguit en la Mesa Sectorial de Funció Pública el 4 de gener de 2013, per a la seua aplicació al personal laboral regit pel vigent conveni col·lectiu.   
  
2. Mantindre vigents els articles següents del II Conveni Col·lectiu per al Personal Laboral al Servici de l'Administració Autonòmica: l'article 4, apartat 10, aplicant-lo de conformitat amb el que establixen els articles 6 i 7 de la Llei Orgànica 11/1985, de 2 d'agost, de Llibertat Sindical, i l'article 27, en tot allò que no contradiga el pacte ratificat.  
  
  
Per l'Administració:   
La directora general de Recursos Humans i presidenta de la CIVE: Ana Brugger Navarro.  
  
Per les organitzacions sindicals  
Per UGT-PV: Francisco Chapa Nebreda.  
Per CCOO-PV: José Rico Soler.  
Per CSI-F: Julio Tamayo Muñoz.